യൂണിവേഴ്സിറ്റി ഓഫ് നോര്ത്താംപ്റ്റണ് ഓണാഘോഷം പുതുചരിത്രം കുറിച്ചു നോര്ത്താംപ്റ്റണ്: യൂണിവേഴ്സിറ്റി ഓഫ് നോര്ത്താംപ്റ്റണിലെ കേരള ഇന്റര്നാഷണല് സ്റ്റുഡന്റസ് സൊസൈറ്റിയുടെ നേതൃത്വത്തില് ടെക് ബാങ്ക് യുകെയുടെ സാന്നിധ്യത്തില് വിപുലമായ ഓണഘോഷ പരിപാടികള് നടത്തപ്പെട്ടു. യുകെ യൂണിവേഴ്സിറ്റികളുടെ ചരിത്രത്തില് ആദ്യമായാണ് ഓണാഘോഷം സംഘടിപ്പിക്കുന്നത്. പരിപാടികളുടെ ഭാഗമായി നോര്ത്താംപ്റ്റണ് യൂണിവേഴ്സിറ്റി, ബെക്കറ്റ്സ് പാര്ക്കില് വടംവലി, നാരങ്ങ സ്പൂണ്, തീറ്റമത്സരം തുടങ്ങിയ വിവിധതരം ഓണഘോഷ മത്സരങ്ങള് സംഘടിപ്പിച്ചു. തുടര്ന്ന് എലിസിയം പബ്ബില് വെച്ച് വിദ്യാര്ത്ഥികളുടെ നേതൃത്വത്തില് കലാപരിപാടികളും സംഘടിപ്പിച്ചു. യൂണിവേഴ്സിറ്റിയിലെ വിദ്യാര്ത്ഥികളും പൂര്വ്വ വിദ്യാര്ത്ഥികളും പരിപാടികളില് പങ്കെടുത്തു. വിപുലമായ പായസവിതരണവും, കലാശകൊട്ടിനോടനുബന്ധിച്ചുള്ള ഡിജെയും ഓണാഘോഷത്തെ കൂടുതല് സമൃദ്ധമാക്കി. റിപ്പോര്ട്ട്: തോമസ് കെ.സി. ചാക്കോ